— Замкнутае кола. Каб прыйшлі прафесіяналы, трэба, каб прафесія была прэстыжнай. Прафесія стане прэстыжнай, калі ў ёй будуць працаваць прафесіяналы. Прыход прафесіяналаў забяспечыць прэстыж настаўніцкай прафесіі. Можна аб гэтым шмат гаварыць, але калі б кожны настаўнік на сваім месцы сумленна выконваў свае абавязкі, прымаючы адказнасць за тое, што ён робіць, а не спісваў сваю абыякавасць да справы на нізкі заробак, то прэстыж абавязкова павышаўся б. І дзеці бачылі б перад сабой годных, прафесійных, інтэлігентных людзей. Гэта справакавала б прыход у прафесію выпускнікоў школ, якія маюць высокі ўзровень ведаў і бачаць сябе ў настаўніцкай прафесіі. Праблема ў тым, што ў педагогіку ідуць выпадковыя людзі, з нізкім узроўнем развіцця інтэлекту і свядомасці. Школу выратуюць толькі прафесіяналы. І яны ёсць у нашай сістэме адукацыі.